
МОТИВИ ЗА КОНКРЕТНАТА НЕОБХОДИМОСТ ОТ ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 19 ЗА РЕДА ЗА УЧРЕДЯВАНЕ НА ТЪРГОВСКИ ДРУЖЕСТВА И УПРАЖНЯВАНЕ ПРАВАТА НА СОБСТВЕНОСТ НА ОБЩИНА КУКЛЕН ВЪРХУ ОБЩИНСКАТА ЧАСТ ОТ КАПИТАЛА НА ТЪРГОВСКИТЕ ДРУЖЕСТВА

І. Причини, които налагат приемането на наредбата.
Предложеният проект на Наредба за изменение и допълнение на Наредба № 19 за реда за учредяване на търговски дружества и упражняване правата на собственост на Община Куклен върху общинската част от капитала на търговските дружества, има за цел да приведе подзаконовата нормативна уредба в съответствие с изискванията на Закона за въвеждане на еврото в Република България.
Проектът на нормативния акт е структуиран в четири параграфа – първи и втори параграфи касаят превалутиране на левова стойност, съставляващ минималният праг при закупуване на ДМА, изискващ съгласие от общинския съвет, а трети параграф касае отмяна на разпоредбата, относно реда и начина на формиране на възнаграждението на ръководните екипи в едноличните търговски дружества с общинско участие, и четвърти параграф касае влизане в сила на промените на подзаконовия акт. 
По проекта е извършена частична предварителна оценка на въздействието по чл. 20, ал. 2 от Закона за нормативните актове. На основание чл. 26, ал. 3 от Закона за нормативните актове, проектът е публикуван за обществена консултация на интернет страницата на община Куклен и на Портала за обществени консултации, като на заинтересованите лица, органи и организации е предоставен срок от 30 дни за становища, възражения и предложения.
В изпълнение на § 6, ал. 1, т. 2 от Закона за въвеждане на еврото в Република България се налага действащите подзаконови актове на местно ниво да бъдат приведени в съответствие със закона при спазване на принципа на информираност, принципа на ефективност и икономичност, принципа на прозрачност и принципа на приемственост и автоматично превалутиране.
II. Цел на наредбата.
В § 6 от Преходните и заключителни разпоредби на Закона за въвеждане на еврото в Република България е предвидено задължение за държавните и местни органи да приемат необходимите изменения и допълнения на подзаконови актове във връзка с въвеждане на еврото, като парична единица на Република България. В този смисъл е предложеният проект за адаптиране на наредбата с разпоредбите на Закона за въвеждане на еврото в Република България.
III. Финансови средства, необходими за прилагането на наредбата.
   Предложеният проект няма да окаже въздействие върху общинския бюджет, като за изпълнението на проекта на наредбата не са необходими допълнителни разходи или други плащания от бюджета на общината.
ІV. Анализ за съответствие с правото на Европейския съюз.
  Предложеният проект не е свързан с транспониране на актове на Европейския съюз, поради което не се налага да бъде изготвена справка за съответствие с европейското право. 

